Държавен вестник, бр. 58, 2025 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  58
(8) За поднасяне на венци и цветя начал­
никът на почетния караул командва: „Караул, 
МИРНО! За по-ЧЕСТ!“. Полагат се венци, 
оркестърът изпълнява „Покойници“. След 
като се положат венците, гостът подхожда 
към паметника и оправя лентата на венеца, 
поставен от негово име, свежда глава и се 
оттегля. Официалните лица и гости подна­
сят цветя.
(9) Когато условията позволяват, почетният 
караул преминава в тържествен марш пред 
паметника. Часовите от почетния караул се 
снемат след преминаването в тържествен 
марш.
Полагане на венци пред паметници и гробове на 
бележити личности, загинали за свободата на 
Родината и при изпълнение на служебния си дълг
Чл. 598. (1) Полагането на венци пред 
паметници, паметни плочи и гробове се 
извършва на национални празници, в Деня 
на храбростта и на други дни по решение 
на министъра на отбраната (началника на 
отбраната).
(2) При полагането на венци по заповед 
на командира (началника) на военното фор­
мирование се назначава въоръжен почетен 
караул със знаме и оркестър.
(3) Почетният караул се построява 15 
минути преди полагане на венците.
(4) Часовите се поставят предварително.
(5) Военнослужещите с венеца (венците) 
застават на указаното място в готовност за 
полагане на венеца. 
(6) С приближаването на приемащия 
строя на 15 – 20 крачки от почетния караул 
началникът на караула командва: „Караул, 
РАВНИС!, МИРНО!, За среща отдясно (от­
ляво), за по-ЧЕСТ!“. Оркестърът изпълнява 
„Срещен марш“. 
Началникът на почетния караул подхожда 
към приемащия строя и му рапортува (нап­
ример): „Господин (госпожо) генерал-майор 
(контраадмирал), почетният караул по слу­
чай 150-ата годишнина от рождението на 
… (гибелта на …) е построен. Началник на 
караула старши лейтенант Иванов (Иванова)“. 
Когато завърши рапорта, началникът на 
почетния караул пропуска приемащия строя и 
го придружава от външната страна на строя. 
Приемащият спира пред знамето и се покла­
ня, обхожда строя и от средата поздравява 
почетния караул (например): „Здравейте, 
войници (матроси)!“ следва отговор: „Здраве 
желаем, господин (госпожо) генерал-майор 
(контраадмирал)!“.
В случай на отбелязване на годишнина 
(рождение) приемащият строя поздравява 
(например): „Поздравявам Ви по случай 
честването на ……………………………..!“, почетният 
караул отговаря на поздрава с вик „Ура“.
След поздрава приемащият строя заема 
своето място при официалните лица, а на­
чалникът на караула отива на мястото си в 
строя и подава команда: „На ре-МЪК!“ („При 
но-ЗЕ!“), „СВОБОДНО!“.
След тази команда се произнасят встъпи­
телни и приветствени слова. След словата 
се поднасят венци и цветя. Началникът на 
почетния караул командва: „Караул, МИР­
НО!, За героя (героите), отдал(и) живота 
си за родината, за по-ЧЕСТ!“. Оркестърът 
изпълнява „Тържествени барабани“, по този 
сигнал военнослужещите с венеца/венците 
прихващат и повдигат венеца/венците, след 
което започва изпълнение на „Покойници“, 
при което бойното знаме (знамената) се 
свеждат напред и започва движението на 
венценосците. В определени случаи най-ви­
сокопоставените от официалните лица се 
движат на 2 – 3 крачки зад венценосците и 
след полагане на венеца (венците) остават с 
лице към паметника.
След полагане на венците военнослуже­
щите, които са ги носили, застават от двете 
страни на паметника в редица или колона 
и отдават чест. 
След като се положат венците, най-високо­
поставеният сред официалните лица подхожда 
към паметника и оправя лентата на венеца, 
поставен от негово име, и със свеждане на 
глава и едноминутно мълчание отдава почит. 
Оркестърът изпълнява „Химн на Република 
България“. След химна началникът на поче­
тения караул командва: „Караул, на ре-МЪК!“ 
(„При но-ЗЕ!“), „СВОБОДНО!“. При оттегляне 
на официалните лица оркестърът изпълнява 
„Ботев марш“ и при отдалечаването им на 
40 – 50 крачки от строя по знак на диригента 
прекратява свиренето. Часовите от почетния 
караул се снемат.
(7) В случай че на церемонията се почита 
паметта на загинали за свободата и неза­
висимостта на родината, след полагането 
на венците началникът на караула подава 
следните команди: ,,Караул, на ре-МЪК!“ 
(„При но-ЗЕ!“). „Караул, шапки ДОЛУ!, На 
КОЛЕНЕ!“. Диктор (началникът на почет­
ния караул) призовава: „Моля гражданите 
на колене да почетат паметта на ...................
........................“. Оркестърът изпълнява „Кол 
славен“ в продължение на една минута, 
след което началникът на почетния караул 
командва: „СТАНИ!, НАЛОЖИ!“, „Караул, 
равнис, МИРНО! За по-ЧЕСТ!“, оркестърът 
изпълнява „Химн на Република България“. 
След химна началникът на почетния караул 
командва: „Караул, на ре-МЪК!“ („При но-
ЗЕ!“), „СВОБОДНО!“. Оркестърът изпълнява 
„Ботев марш“, гражданите поднасят своите 
венци и цветя, участниците в мероприятието 
се оттеглят.